60. ΠΡΟΕΔΡΙΚΟ ΔΙΑΤΑΓΜΑ υπ’ αριθ.294 της 6/20 Αυγ.1987 (ΦΕΚ Α΄146) ´Οργανα που αποφασίζουν η γνωμοδοτούν και ειδικές ρυθμίσεις σε θέματα έργων που εκτελούνται με πιστώσεις των Νομαρχιακών Ταμείων. Έχοντας υπ’ όψη: 1.Τις διατάξεις των άρθρ.18 παρ.3 και 19 παρ.3 του Νόμ.1418/1984 «Δημόσια έργα και ρυθμίσεις συναφών θεμάτων» (ΦΕΚ Α΄23) 2.Τις διατάξεις του άρθρ. 1 παρ. 1 του Ν.Δ. 3620 / 56 «περί τροποποιήσεως και συμπληρώσεως των διατάξεων περί διοικητικής αποκεντρώσεως» (ΦΕΚ Α΄279) 3.Την παρ.5 του άρθρ.24 του Νόμ.1558/85 (ΦΕΚ Α΄137) (Αντί για τη σελ.214,40887(α)  Σελ.214,40887(β) Τεύχος ΙΑ-3-1 Σελ.59 Νομαρχιακά Ταμεία 2.Γ.ε.56-60 4.Την αριθ. 2389/13.2.87 απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό Οικονομικών (ΦΕΚ Β΄81) 5.Την αριθ. 21 /1987 γνωμοδότηση του Συμβουλίου της Επικρατείας με πρόταση των Υπουργών Προεδρίας της Κυβέρνησης, Εσωτερικών, Γεωργίας και Περιβάλλοντος, Χωροταξίας και Δημοσίων Εργων και του Υφυπουργού Οικονομικών, αποφασίζουμε: Άρθρ.1.-1.Για τα έργα που εκτελούνται με πιστώσεις των Νομαρχιακών Ταμείων από τις αρμόδιες υπηρεσίες της Γενικής Γραμματείας Δημοσίων Έργων του Υπουργείου Περιβάλλοντος, Χωροταξίας και Δημ. Έργων, Διευθύνουσα Υπηρεσία και Προϊσταμένη Αρχή είναι οι υπηρεσίες που ορίζονται από τις διατάξεις του άρθρ, 59 του Π.Δ.609/1985 για τα έργα νομαρχιακού επιπέδου, με την επιφύλαξη των διατάξεων για τη διοικητική αποκέντρωση. 2 Όπου επιτρέπονται παρεκκλίσεις από τις κείμενες διατάξεις για τη μελέτη και κατασκευή έργων, εγκρίνονται από τις αρμόδιες υπηρεσίες νομαρχιακού επιπέδου της Γενικής Γραμματείας Δημοσίων Έργων του Υπουργείου Περιβάλλοντος, Χωροταξίας και Δημοσίων Έργων. 3.Οι διακηρύξεις διεθνών διαγωνισμών για έργα που αφορά το παρόν άρθρο εγκρίνονται από τον Υπουργό Περιβάλλοντος Χωροταξίας και Δημοσίων Έργων. 4.Στις αιτήσεις θεραπείας που ακούνται σύμφωνα με τις διατάξεις του άρθρου 12 του Νόμ.1418/1984 αποφασίζει ο Υπουργός Περιβάλλοντος, Χωροταξίας και Δημοσίων Έργων μετά από γνώμη του Τεχνικού Συμβουλίου της Κεντρικής Υπηρεσίας της Γενικής Γραμματείας Δημοσίων Έργων. Οι αιτήσεις αυτές κοινοποιούνται και στην υπηρεσία που έχει εκδόσει την προσβαλλόμενη πράξη. Αν η αίτηση υποβάλλεται για παράλειψη έκδοσης της πράξης, η κοινοποίηση γίνεται προς την υπηρεσία η οποία ευθύνεται για την παράλειψη. Άρθρ.2.-1.Για τα έργα που εκτελούνται με πιστώσεις των Νομαρχιακών Ταμείων από τις αρμόδιες υπηρεσίες του Υπουργείου Γεωργίας, Διευθύνουσα Υπηρεσία, Προϊσταμένη Αρχή και Τεχνικά Συμβούλια είναι τα όργανα και συμβούλια που ορίζονται από τις κείμενες διατάξεις για τα έργα νομαρχιακού επιπέδου αρμοδιότητας του Υπουργείου Γεωργίας με την επιφύλαξη των διατάξεων για τη διοικητική αποκέντρωση. 2.Όπου επιτρέπονται περεκκλίσεις από τις κείμενες διατάξεις για τη μελέτη και κατασκευή έργων, εγκρίνονται από τον Υπουργό Γεωργίας, επιφυλασσομένων των διατάξεων για την αποκέντρωση, ύστερα από γνώμη του αρμόδιου Τεχνικού Συμβουλίου. Σελ.214,40888(β) Τεύχος ΙΑ-3-1 Σελ.60 3.Οι διακηρύξεις διεθνών διαγωνισμών για έργα που αφορά το παρόν άρθρο εγκρίνονται από τον Υπουργό Γεωργίας. 4.Στις αιτήσεις θεραπείας που ασκούνται σύμφωνα με τις διατάξεις του άρθρ.12 του Νόμ.1418/1984 αποφασίζει ο Υπουργός Γεωργίας ύστερα από γνώμη των αρμόδιων συμβουλίων τη Κεντρικής Υπηρεσίας του Υπουργείου. Οι αιτήσεις θεραπείας απευθύνονται στον Υπουργό Γεωργίας χωρίς να απαιτείται κοινοποίηση στον Υπουργό Περιβάλλοντος, Χωροταξίας και Δημοσίων Έργων. Οι αιτήσεις αυτές κοινοποιούνται και στην υπηρεσία που έχει εκδόσει την προσβαλλόμενη πράξη. Αν η αίτηση υποβάλλεται για παράλειψη έκδοσης της πράξης, η κοινοποίηση γίνεται προς την υπηρεσία η οποία ευθύνεται για την παράλειψη. Τελικές Διατάξεις Άρθρ.3.-1.Στα έργα που εκτελούνται με πιστώσεις των Νομαρχιακών Ταμείων και των οποίων οι συμβάσεις διέπονται από προγενέστερες διατάξεις του Νόμ.1418/1984 αποφασίζουν ή γνωμοδοτούν σύμφωνα με τις προγενέστερες αυτές διατάξεις, τα όργανα που προσδιορίζονται με το παρόν διάταγμα. 2.Τα θέματα που δε ρυθμίζονται ειδικά με τις διατάξεις του παρόντος διέπονται από το Νόμ.1418/1984 και τα Π.Δ/τα και τις κανονιστικές αποφάσεις που εκδίδονται κατ’ εξουσιοδότηση του. Έναρξη Ισχύος Άρθρ.4.Η ισχύς του παρόντος δ/τος αρχίζει από τη δημοσίευσή του στην Εφημερίδα της Κυβερνήσεως.

[Source: greek_legal_code_raptarchis | Tokens: 3828]